Katsahda puoleeni, Jeesus!
Katsahda, oi Jeesus hyvä,
 Armossa mun puoleeni!
 Vaikka syntin onkin syvä,
 Armos vielä syvempi.
 Sinä yksin voit mun nostaa
 Kadotuksen kuopasta,
 Sinä kuolon ahdingosta
 Autat, kuolon voittaja.

 Sydämeni saastutetun
 Armosi voi puhdistaa,
 Ruumihini rusennetun
 Hengen templiks uudistaa;
 Murenien murtamasta
 Tehdä uuden ihmisen,
 Huolissansa huokaavasta
 Onnellisen, iloisen.

 Autuas se aika oisi,
 Sydämelle suotuisa,
 Jolloin synnin vanki voisi
 Uskoa ja toivoa.
 Kunniaksi armon Herran
 Aina sitten laulaisin.
 Totta kerran, totta kerran,
 Armas aika, koitatkin!